CELEX: 32012R0359
Language: el
Date: 2012-04-25 00:00:00
Title: Εκτελεστικός κανονισμός (ΕΕ) αριθ. 359/2012 της Επιτροπής, της 25ης Απριλίου 2012 , για την έγκριση της δραστικής ουσίας metam, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

26.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 114/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 359/2012 ΤΗΣ ΕΠΙΤΡΟΠΉΣ
   της 25ης Απριλίου 2012
   για την έγκριση της δραστικής ουσίας metam, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 80 παράγραφος 1 στοιχείο γ) του κανονισμού (ΕΚ) αριθ. 1107/2009, η οδηγία 91/414/ΕΟΚ του Συμβουλίου (2) εφαρμόζεται, όσον αφορά τη διαδικασία και τους όρους έγκρισης, στις δραστικές ουσίες των οποίων η πληρότητα έχει επιβεβαιωθεί βάσει του άρθρου 16 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (3). Η ουσία metam είναι μια δραστική ουσία της οποίας η πληρότητα έχει επιβεβαιωθεί βάσει του εν λόγω κανονισμού.
            
         
               (2)
            
            
               Οι κανονισμοί της Επιτροπής (ΕΚ) αριθ. 451/2000 (4) και (ΕΚ) αριθ. 1490/2002 (5) καθορίζουν λεπτομερείς κανόνες για την εφαρμογή της δεύτερης και της τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν καταλόγους δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I της οδηγίας 91/414/ΕΟΚ. Στους καταλόγους αυτούς περιλαμβάνεται η ουσία metam. Με την απόφαση 2009/562/ΕΚ του Συμβουλίου, της 13ης Ιουλίου 2009, σχετικά με τη μη καταχώριση της ουσίας metam στο παράρτημα I της οδηγίας 91/414/ΕΟΚ και την ανάκληση των εγκρίσεων για τα φυτοπροστατευτικά προϊόντα που περιέχουν αυτή την ουσία (6) αποφασίστηκε να μη συμπεριληφθεί η ουσία metam στο παράρτημα I της οδηγίας 91/414/ΕΟΚ.
            
         
               (3)
            
            
               Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών (εφεξής «ο αιτών») υπέβαλε νέα αίτηση, ζητώντας να εφαρμοστεί η ταχεία διαδικασία που προβλέπεται στα άρθρα 14 έως 19 του κανονισμού (ΕΚ) αριθ. 33/2008.
            
         
               (4)
            
            
               Η αίτηση υποβλήθηκε στο Βέλγιο που είχε οριστεί κράτος μέλος-εισηγητής με τον κανονισμό (ΕΚ) αριθ. 1490/2002. Τηρήθηκε η χρονική περίοδος για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2009/562/ΕΚ. Η εν λόγω αίτηση ικανοποιεί επίσης τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008.
            
         
               (5)
            
            
               Το Βέλγιο αξιολόγησε τα συμπληρωματικά δεδομένα που υποβλήθηκαν από τον αιτούντα και εκπόνησε πρόσθετη έκθεση. Κοινοποίησε αυτή την έκθεση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή») και στην Επιτροπή στις 31 Αυγούστου 2010.
            
         
               (6)
            
            
               Η Αρχή κοινοποίησε τη συμπληρωματική έκθεση στα άλλα κράτη μέλη και στον αιτούντα για υποβολή σχολίων και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και κατόπιν αίτησης της Επιτροπής, η Αρχή παρουσίασε τα συμπεράσματά της για την ουσία metam στην Επιτροπή στις 8 Αυγούστου 2011 (7). Το σχέδιο έκθεσης αξιολόγησης, η συμπληρωματική έκθεση και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 9 Μαρτίου 2012 υπό τη μορφή έκθεσης ανασκόπησης της Επιτροπής για την ουσία metam.
            
         
               (7)
            
            
               Η συμπληρωματική έκθεση από το κράτος μέλος-εισηγητή και τα νέα συμπεράσματα της Αρχής επικεντρώνονται στις επιφυλάξεις που υπαγορεύουν τη μη καταχώριση της εν λόγω ουσίας. Οι ανησυχίες αυτές, συγκεκριμένα, ήταν ότι δεν κατέστη δυνατό να καταδειχθεί η αποδεκτότητα της έκθεσης των καταναλωτών και ότι δεν υπάρχουν στοιχεία όσον αφορά τη συμπεριφορά στο περιβάλλον της πρόσμειξης N,N’-διμεθυλδιουρία (DMTU).
            
         
               (8)
            
            
               Οι νέες πληροφορίες που υποβλήθηκαν από τον αιτούντα δείχνουν ότι η έκθεση των καταναλωτών μπορεί να θεωρηθεί αποδεκτή και ότι η συμπεριφορά της DMTU στο περιβάλλον δεν προξενεί μη αποδεκτές επιπτώσεις.
            
         
               (9)
            
            
               Συνεπώς, οι πρόσθετες πληροφορίες που υπέβαλε ο αιτών επιτρέπουν να εξαλειφθούν οι συγκεκριμένες αιτίες ανησυχίας που οδήγησαν στη μη καταχώριση.
            
         
               (10)
            
            
               Από τις διάφορες εξετάσεις φάνηκε ότι τα φυτοπροστατευτικά προϊόντα που περιέχουν την ουσία metam μπορεί να θεωρηθεί ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, είναι σκόπιμο να εγκριθεί η ουσία metam σύμφωνα με τον κανονισμό (ΕΚ) αριθ. 1107/2009.
            
         
               (11)
            
            
               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 αυτού και με βάση τις τρέχουσες επιστημονικές και τεχνικές γνώσεις, είναι, εντούτοις, απαραίτητο να συμπεριληφθούν ορισμένοι όροι και περιορισμοί.
            
         
               (12)
            
            
               Με την επιφύλαξη του συμπεράσματος ότι η ουσία metam θα πρέπει να εγκριθεί κρίνεται σκόπιμο, ιδίως, να ζητηθούν περαιτέρω επιβεβαιωτικές πληροφορίες.
            
         
               (13)
            
            
               Πριν από την έγκριση θα πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.
            
         
               (14)
            
            
               Ωστόσο, με την επιφύλαξη των υποχρεώσεων που προβλέπονται στον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009, θα πρέπει να εφαρμοστούν τα ακόλουθα. Μετά την έγκριση, τα κράτη μέλη θα πρέπει να διαθέτουν μια χρονική περίοδο για να επανεξετάσουν τις εγκρίσεις φυτοπροστατευτικών προϊόντων που περιέχουν την ουσία metam οι οποίες έχουν διατηρηθεί για ορισμένες χρήσεις σύμφωνα με το άρθρο 3 της απόφασης 2009/562/ΕΚ. Για τον υπολογισμό αυτής της περιόδου πρέπει να λαμβάνεται υπόψη η συγκεκριμένη διάταξη. Τα κράτη μέλη πρέπει, ανάλογα με την περίπτωση, να τροποποιούν, να αντικαθιστούν ή να ανακαλούν τις ισχύουσες εγκρίσεις.
            
         
               (15)
            
            
               Για τα φυτοπροστατευτικά προϊόντα που περιέχουν την ουσία metam, στις περιπτώσεις που τα κράτη μέλη παραχωρούν περίοδο χάριτος σύμφωνα με το άρθρο 46 του κανονισμού (ΕΚ) αριθ. 1107/2009, για τον υπολογισμό αυτής της περιόδου θα πρέπει να λαμβάνεται υπόψη το άρθρο 4 της απόφασης 2009/562/ΕΚ. Επομένως, η εν λόγω περίοδος χάριτος θα πρέπει να λήγει το αργότερο στις 31 Δεκεμβρίου 2014.
            
         
               (16)
            
            
               Η εμπειρία που αποκτήθηκε από προηγούμενες καταχωρίσεις στο παράρτημα I της οδηγίας 91/414/ΕΟΚ δραστικών ουσιών οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (8), έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να διασαφηνιστούν τα καθήκοντα των κρατών μελών, και ιδίως το καθήκον να επαληθεύουν ότι ο κάτοχος έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων, σε σύγκριση με τις οδηγίες οι οποίες έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή με τους κανονισμούς για την έγκριση δραστικών ουσιών.
            
         
               (17)
            
            
               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (9) θα πρέπει να τροποποιηθεί αναλόγως.
            
         
               (18)
            
            
               Για λόγους σαφήνειας θα πρέπει να καταργηθεί η απόφαση 2009/562/ΕΚ.
            
         
               (19)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία metam, όπως καθορίζεται στο παράρτημα I, εγκρίνεται σύμφωνα με τους όρους που καθορίζονται στο εν λόγω παράρτημα.
   Άρθρο 2
   Εκ νέου αξιολόγηση φυτοπροστατευτικών προϊόντων
   1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή ανακαλούν, εφόσον είναι απαραίτητο, τις ισχύουσες εγκρίσεις φυτοπροστατευτικών προϊόντων που περιέχουν την ουσία metam ως δραστική ουσία πριν από τις 31 Δεκεμβρίου 2014.
   Έως την ημερομηνία αυτή επαληθεύουν, ιδίως, ότι πληρούνται οι όροι του παραρτήματος I του εν λόγω κανονισμού, με εξαίρεση αυτούς του μέρους Β της στήλης που αφορά τις ειδικές διατάξεις στο εν λόγω παράρτημα, και ότι ο κάτοχος της έγκρισης διαθέτει φάκελο ή έχει πρόσβαση σε φάκελο που ικανοποιεί τις απαιτήσεις του παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει την ουσία metam, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως τις 30 Ιουνίου 2012, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που ικανοποιεί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη το μέρος B της στήλης περί ειδικών διατάξεων στο παράρτημα I του εν λόγω κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
   Ύστερα από αυτή την εξακρίβωση, τα κράτη μέλη:
   
               α)
            
            
               σε περίπτωση που ένα προϊόν περιέχει την ουσία metam ως μόνη δραστική ουσία, κατά περίπτωση, τροποποιούν ή ανακαλούν την έγκριση έως τις 30 Ιουνίου 2016·
            
         
               β)
            
            
               σε περίπτωση που ένα προϊόν περιέχει την ουσία metam ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 30 Ιουνίου 2016 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη νομοθετική πράξη ή πράξεις με τις οποίες καταχωρίστηκαν η σχετική ουσία ή ουσίες στο παράρτημα I της οδηγίας 91/414/ΕΟΚ, ή εγκρίθηκαν η εν λόγω ουσία ή ουσίες, εφόσον η τελευταία ημερομηνία είναι μεταγενέστερη.
            
         Άρθρο 3
   Περίοδος χάριτος
   Όταν τα κράτη μέλη ανακαλούν ή τροποποιούν μια υπάρχουσα έγκριση σύμφωνα με το άρθρο 2 παράγραφος 1, κάθε περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι η συντομότερη δυνατή και λήγει το αργότερο στις 31 Δεκεμβρίου 2014.
   Άρθρο 4
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 5
   Κατάργηση
   Η απόφαση 2009/562/ΕΚ καταργείται.
   Άρθρο 6
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2012.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Απριλίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 309 της 24.11.2009, σ. 1.
   
      (2)  ΕΕ L 230 της 19.8.1991, σ. 1.
   
      (3)  ΕΕ L 15 της 18.1.2008, σ. 5.
   
      (4)  ΕΕ L 55 της 29.2.2000, σ. 25.
   
      (5)  ΕΕ L 224 της 21.8.2002, σ. 23.
   
      (6)  ΕΕ L 196 της 28.7.2009, σ. 22.
   
      (7)  Ευρωπαϊκή Αρχή για την Ασφάλεια των Τροφίμων· συμπεράσματα σχετικά με την επιστημονική επανεξέταση της αξιολόγησης του κινδύνου της δραστικής ουσίας metam. Δελτίο EFSA 2011·9(9):2334. [σ. 97] doi:10.2903/j.efsa.2011.2334. Διατίθεται στο δικτυακό τόπο: www.efsa.europa.eu/efsajournal.htm.
   
      (8)  ΕΕ L 366 της 15.12.1992, σ. 10.
   
      (9)  ΕΕ L 153 της 11.6.2011, σ. 1.
   
      ΠΑΡΑΡΤΗΜΑ I
      
                  Κοινή ονομασία, αριθμοί ταυτοποίησης
               
               
                  Ονομασία IUPAC
               
               
                  Καθαρότητα (1)
                  
               
               
                  Ημερομηνία έγκρισης
               
               
                  Λήξη της έγκρισης
               
               
                  Ειδικοί όροι
               
            
                  Metam
                  Αριθ. CAS 144-54-7
                  Αριθ. CIPAC 20
               
               
                  Μεθυλοδιθειοκαρβαμιδικό οξύ
               
               
                  ≥ 965 g/kg
                  Εκφραζόμενο ως metam-sodium επί ξηρού βάρους
                  ≥ 990 g/kg
                  Εκφραζόμενο ως metam-potassium επί ξηρού βάρους
                  Σχετικές προσμείξεις:
                  
                               
                           
                           
                              
                                 ισοθειοκυανικό μεθύλιο (MITC)
                              
                              
                                          —
                                       
                                       
                                          κατ’ ανώτατο 12 g/kg επί ξηρού βάρους (metam-sodium),
                                       
                                    
                                          —
                                       
                                       
                                          κατ’ ανώτατο 0,42 g/kg επί ξηρού βάρους (metam-potassium),
                                       
                                    
                        
                               
                           
                           
                              N,N’-διμεθυλοδιουρία (DMTU)
                              
                                          —
                                       
                                       
                                          κατ’ ανώτατο 23 g/kg επί ξηρού βάρους (metam-sodium),
                                       
                                    
                                          —
                                       
                                       
                                          κατ’ ανώτατο 6 g/kg επί ξηρού βάρους (metam-potassium)
                                       
                                    
                        
               
                  1 Ιουλίου 2012
               
               
                  30 Ιουνίου 2022
               
               
                  ΜΕΡΟΣ A
                  Επιτρέπεται να χρησιμοποιείται μόνον ως νηματοδοκτόνο, μυκητοκτόνο, ζιζανιοκτόνο και εντομοκτόνο, για εφαρμογή ως απολυμαντικό του εδάφους πριν από τη φύτευση· η χρήση περιορίζεται σε μία εφαρμογή στον ίδιο αγρό ανά τρία έτη.
                  Η εφαρμογή μπορεί να επιτρέπεται σε υπαίθριες καλλιέργειες με έγχυση στο έδαφος ή άρδευση με σταγόνες, και σε θερμοκήπια μόνο με άρδευση με σταγόνες. Η χρήση αεροστεγούς πλαστικής μεμβράνης για άρδευση με σταγόνες απαγορεύεται.
                  Το ανώτατο ποσοστό εφαρμογής είναι 153 kg/ha (που αντιστοιχεί σε 86,3 kg/ha MITC) σε περίπτωση εφαρμογής σε υπαίθριες καλλιέργειες.
                  Οι άδειες δίνονται αποκλειστικά σε επαγγελματίες χρήστες.
                  ΜΕΡΟΣ Β
                  Για την εφαρμογή των ενιαίων αρχών όπως αναφέρονται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία metam και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 9 Μαρτίου 2012.
                  Στη συνολική αυτή αξιολόγηση τα κράτη μέλη:
                  
                              α)
                           
                           
                              δίνουν ιδιαίτερη προσοχή στην προστασία των χειριστών και εξασφαλίζουν ότι οι συνθήκες χρήσης περιλαμβάνουν μέτρα περιορισμού του κινδύνου, όπως η χρήση κατάλληλου ατομικού εξοπλισμού προστασίας και ο περιορισμός του ποσοστού ημερήσιας εργασίας·
                           
                        
                              β)
                           
                           
                              δίνουν ιδιαίτερη προσοχή στην προστασία των εργαζομένων και εξασφαλίζουν ότι οι συνθήκες χρήσης περιλαμβάνουν μέτρα περιορισμού του κινδύνου, όπως η χρήση κατάλληλου ατομικού εξοπλισμού προστασίας, η περίοδος επανεισόδου και ο περιορισμός του ποσοστού ημερήσιας εργασίας·
                           
                        
                              γ)
                           
                           
                              δίνουν ιδιαίτερη προσοχή στην προστασία των παρευρισκομένων και των κατοίκων και εξασφαλίζουν ότι οι όροι χρήσης προβλέπουν μέτρα περιορισμού του κινδύνου, για παράδειγμα κατάλληλη ζώνη προστασίας στη διάρκεια της εφαρμογής και επί 24 ώρες μετά την εφαρμογή, από την περίμετρο της περιοχής εφαρμογής έως οποιαδήποτε μόνιμη κατοικία και περιοχή που χρησιμοποιείται από το ευρύ κοινό, με υποχρέωση χρήσης προειδοποιητικών πινακίδων και σήμανσης εδάφους·
                           
                        
                              δ)
                           
                           
                              δίνουν ιδιαίτερη προσοχή στην προστασία του υπόγειου υδροφόρου ορίζοντα όταν η δραστική ουσία εφαρμόζεται σε περιοχές με ευπαθές έδαφος και/ή ευπαθείς κλιματολογικές συνθήκες και εξασφαλίζουν ότι οι όροι χρήσης περιλαμβάνουν μέτρα περιορισμού του κινδύνου, για παράδειγμα κατάλληλη ζώνη προστασίας·
                           
                        
                              ε)
                           
                           
                              δίνουν ιδιαίτερη προσοχή στον κίνδυνο για τους μη στοχευόμενους υδρόβιους οργανισμούς και διασφαλίζουν ότι οι όροι χρήσης περιλαμβάνουν μέτρα περιορισμού του κινδύνου, κατά περίπτωση.
                           
                        Ο αιτών υποβάλλει επιβεβαιωτικές πληροφορίες για το ισοθειοκυανικό μεθύλιο όσον αφορά:
                  
                              1.
                           
                           
                              την εκτίμηση της δυνατότητας μεταφοράς μέσω του ατμοσφαιρικού αέρα σε μεγάλες αποστάσεις και τους σχετικούς περιβαλλοντικούς κινδύνους·
                           
                        
                              2.
                           
                           
                              τη δυνατότητα μόλυνσης του υπόγειου υδροφόρου ορίζοντα.
                           
                        Ο αιτών υποβάλλει στην Επιτροπή, στα κράτη μέλη και στην Αρχή τις εν λόγω πληροφορίες έως τις 31 Μαΐου 2014.
               
            
         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.
   
   
      ΠΑΡΑΡΤΗΜΑ II
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη εγγραφή:
      
         
                     Αριθ.
                  
                  
                     Κοινή ονομασία, αριθμοί ταυτοποίησης
                  
                  
                     Ονομασία IUPAC
                  
                  
                     Καθαρότητα (1)
                     
                  
                  
                     Ημερομηνία έγκρισης
                  
                  
                     Λήξη της έγκρισης
                  
                  
                     Ειδικοί όροι
                  
               
                     «22
                  
                  
                     Metam
                     Αριθ. CAS 144-54-7
                     Αριθ. CIPAC 20
                  
                  
                     Μεθυλοδιθειοκαρβαμιδικό οξύ
                  
                  
                     ≥ 965 g/kg
                     Εκφραζόμενο ως metam-sodium επί ξηρού βάρους
                     ≥ 990 g/kg
                     Εκφραζόμενο ως metam-potassium επί ξηρού βάρους
                     Σχετικές προσμείξεις:
                     
                                  
                              
                              
                                 ισοθειοκυανικό μεθύλιο (MITC)
                                 
                                             —
                                          
                                          
                                             κατ’ ανώτατο 12 g/kg επί ξηρού βάρους (metam-sodium)·
                                          
                                       
                                             —
                                          
                                          
                                             κατ’ ανώτατο 0,42 g/kg επί ξηρού βάρους (metam-potassium)·
                                          
                                       
                           
                                  
                              
                              
                                 N,N’-διμεθυλοδιουρία (DMTU)
                                 
                                             —
                                          
                                          
                                             κατ’ ανώτατο 23 g/kg επί ξηρού βάρους (metam-sodium)
                                          
                                       
                                             —
                                          
                                          
                                             κατ’ ανώτατο 6 g/kg επί ξηρού βάρους (metam-potassium)
                                          
                                       
                           
                  
                     1 Ιουλίου 2012
                  
                  
                     30 Ιουνίου 2022
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως νηματοδοκτόνο, μυκητοκτόνο, ζιζανιοκτόνο και εντομοκτόνο, για εφαρμογή ως απολυμαντικό του εδάφους πριν από τη φύτευση· η χρήση περιορίζεται σε μία εφαρμογή στον ίδιο αγρό ανά τρία έτη.
                     Η εφαρμογή μπορεί να επιτρέπεται σε υπαίθριες καλλιέργειες με έγχυση στο έδαφος ή άρδευση με σταγόνες, και σε θερμοκήπια μόνο με άρδευση με σταγόνες. Η χρήση αεροστεγούς πλαστικής μεμβράνης για άρδευση με σταγόνες απαγορεύεται.
                     Το ανώτατο ποσοστό εφαρμογής είναι 153 kg/ha (που αντιστοιχεί σε 86,3 kg/ha MITC) σε περίπτωση εφαρμογής σε υπαίθριες καλλιέργειες.
                     Οι άδειες δίνονται αποκλειστικά σε επαγγελματίες χρήστες.
                     ΜΕΡΟΣ Β
                     Για την εφαρμογή των ενιαίων αρχών όπως αναφέρονται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία metam και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 9 Μαρτίου 2012.
                     Στη συνολική αυτή αξιολόγηση τα κράτη μέλη:
                     
                                 α)
                              
                              
                                 δίνουν ιδιαίτερη προσοχή στην προστασία των χειριστών και εξασφαλίζουν ότι οι συνθήκες χρήσης περιλαμβάνουν μέτρα περιορισμού του κινδύνου, όπως η χρήση κατάλληλου ατομικού εξοπλισμού προστασίας και ο περιορισμός του ποσοστού ημερήσιας εργασίας·
                              
                           
                                 β)
                              
                              
                                 δίνουν ιδιαίτερη προσοχή στην προστασία των εργαζομένων και εξασφαλίζουν ότι οι συνθήκες χρήσης περιλαμβάνουν μέτρα περιορισμού του κινδύνου, όπως η χρήση κατάλληλου ατομικού εξοπλισμού προστασίας, η περίοδος επανεισόδου και ο περιορισμός του ποσοστού ημερήσιας εργασίας·
                              
                           
                                 γ)
                              
                              
                                 δίνουν ιδιαίτερη προσοχή στην προστασία των παρευρισκομένων και των κατοίκων και εξασφαλίζουν ότι οι όροι χρήσης προβλέπουν μέτρα περιορισμού του κινδύνου, για παράδειγμα κατάλληλη ζώνη προστασίας στη διάρκεια της εφαρμογής και επί 24 ώρες μετά την εφαρμογή, από την περίμετρο της περιοχής εφαρμογής έως οποιαδήποτε μόνιμη κατοικία και περιοχή που χρησιμοποιείται από το ευρύ κοινό, με υποχρέωση χρήσης προειδοποιητικών πινακίδων και σήμανσης εδάφους·
                              
                           
                                 δ)
                              
                              
                                 δίνουν ιδιαίτερη προσοχή στην προστασία του υπόγειου υδροφόρου ορίζοντα όταν η δραστική ουσία εφαρμόζεται σε περιοχές με ευπαθές έδαφος και/ή ευπαθείς κλιματολογικές συνθήκες και εξασφαλίζουν ότι οι όροι χρήσης περιλαμβάνουν μέτρα περιορισμού του κινδύνου, για παράδειγμα κατάλληλη ζώνη προστασίας·
                              
                           
                                 ε)
                              
                              
                                 δίνουν ιδιαίτερη προσοχή στον κίνδυνο για τους μη στοχευόμενους υδρόβιους οργανισμούς και διασφαλίζουν ότι οι όροι χρήσης περιλαμβάνουν μέτρα περιορισμού του κινδύνου, κατά περίπτωση.
                              
                           Ο αιτών υποβάλλει επιβεβαιωτικές πληροφορίες για το ισοθειοκυανικό μεθύλιο όσον αφορά:
                     
                                 1.
                              
                              
                                 την εκτίμηση της δυνατότητας μεταφοράς μέσω του ατμοσφαιρικού αέρα σε μεγάλες αποστάσεις και τους σχετικούς περιβαλλοντικούς κινδύνους·
                              
                           
                                 2.
                              
                              
                                 τη δυνατότητα μόλυνσης του υπόγειου υδροφόρου ορίζοντα.
                              
                           Ο αιτών υποβάλλει στην Επιτροπή, στα κράτη μέλη και στην Αρχή τις εν λόγω πληροφορίες έως τις 31 Μαΐου 2014.»
                  
               
      
         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.